పాట్నా: జనతాదళ్ యునైటెడ్లో చీలక రాబోతోందా? 'మహాకూటమి'తో నితీష్ కుమార్ తెగతెంపులు చేసుకుని బీజేపీతో చేతులు కలపడమే ఇందుకు కారణం కాబోతోందా? అవుననే సంకేతాలు వెలువడుతున్నాయి. ఇప్పటికే నితీష్ నిర్ణయంపై బాహాటంగా అసంతృప్తి వ్యక్తం చేసిన జేడీయూ అగ్రనేత శరద్ యాదవ్ త్వరలోనే కొత్త రాజకీయ పార్టీని స్థాపించే అవకాశాలున్నట్టు తెలుస్తోంది. తనతో నితీష్ మాట మాత్రం కూడా చెప్పకుండా మహాకూటమికి గుడ్బై చెప్పి బీజేపీతో చేతులు కలపడంపై శరద్ యాదవ్ గుర్రుగా ఉన్నారని ఆయన సన్నిహిత వర్గాలు చెబుతున్నాయి. ఇందుకు ప్రతిగా కొత్త పార్టీని ఏర్పాటు చేసి కాంగ్రెస్ సారథ్యంలోని యూపీఏతో భాగస్వామ్యం పెట్టుకోవాలని ఆయన ఆలోచనగా తెలుస్తోంది. జేడీయూ రాష్ట్ర విభాగాలతో శరద్ యాదవ్ సమావేశం కానున్నట్టు ఆయన సన్నిహిత సహచరుడు విజయ్ వర్మ బుధవారం చెప్పడంతో ఈ ఊహాగానాలు ఊపందుకుంటున్నాయి. భావసారూప్యత కలిగిన పార్టీలనూ శరద్ యాదవ్ సంప్రదిస్తున్నట్టు కూడా వర్మ చెప్పారు. ఈ వారంలోనే ఇందుకు సంబంధించి (కొత్త పార్టీ ఏర్పాటు విషయం) లాంఛనంగా ఒక ప్రకటన వెలువడే అవకాశాలున్నాయని కూడా ఆయన సంకేతాలిచ్చారు.కాగా, నితీష్ ఆలోచనలు, నిర్ణయాలతో శరద్ ఏకీభవించలేకపోతున్నారనే అభిప్రాయాన్ని పలువురు పార్టీ రాష్ట్ర నేతలు కూడా వ్యక్తం చేస్తున్నారు. 'శరద్ మా సీనియర్ నేత. ఆయన భిన్నమార్గం ఎంచుకుంటున్నారు. నిర్ణయాలు తీసుకునే స్వేచ్ఛ ఆయనకు ఉంది' అని జేడీయూ ప్రతినిధి సంజయ్ సింగ్ తెలిపారు. మహాకూటమికి నితీష్ ఉద్వాసన చెప్పి బీజేపీతో చేతులు కలపడం దురదృష్టకరమని, ప్రజలు ఇచ్చిన తీర్పుకు విరుద్ధంగా ఆయన నిర్ణయం ఉందని జేడీయూ మాజీ అధ్యక్షుడు కూడా అయిన శరద్ యాదవ్ రెండ్రోజుల క్రితమే తన అభిప్రాయాన్ని కుండబద్ధలు కొట్టారు. 2019 సార్వత్రిక ఎన్నికల్లో మోదీని ఎదుర్కోగలిగిన సమర్ధుడైన నాయకుడు ఎవరూ లేరని నీతీష్ మాట్లాడటం కూడా శరద్ యాదవ్కు మింగుడుపడటం లేదంటున్నారు.
patna: janatadal unaitedlo cheelaka rabotonda? 'mahakutami'thoo nitish kumar tegatempulu chesukuni beejeepeetho chetulu kalapadame induku kaaranam kabotonda? avunane sanketaalu veluvadutunnaayi. ippatike nitish nirnayampai baahaatamgaa asantrupti vyaktam chesina jd agraneta sharad yadav twaralone kotta rajakeeya paartiini sthaapinche avakaasaalunnattu telustondi. tanatho nitish maata maatram kuudaa cheppakunda mahakutamiki gudbai cheppi beejeepeetho chetulu kalapadampai sharad yadav gurrugaa unnaarani aayana sannihita vargaalu chebutunnaayi. induku pratigaa kotta paartiini erpaatu chesi congress saarathyamlooni upaeetho bhagaswamyam pettukovaalani aayana aalochanagaa telustondi. jd rashtra vibhaagaalato sharad yadav samavesam kaanunnattu aayana sannihita sahacharudu vijay varma budhavaaram cheppadamtho ee oohaagaanaalu oopandukuntunnaayi. bhaavasaaruupyata kaligina paartiilanuu sharad yadav sampradistunnattu kuudaa varma cheppaaru. ee vaaramloonae induku sambandhinchi (kotta party erpaatu vishayam) laanchanamgaa oka prakatana veluvade avakaasaalunnaayani kuudaa aayana sanketaalichaaru.kaga, nitish aalochanalu, nirnayaalato sharad ekibhavinchalekapothunna abhipraayaanni paluvuru party rashtra nethalu kuudaa vyaktam chestunnaru. 'sharad maa seanier netha. aayana bhinnamargam enchukuntunnaaru. nirnayaalu teesukune swechha aayanaku undi' ani jd pratinidhi sanjay sing telipaaru. mahakutamiki nitish udvaasana cheppi beejeepeetho chetulu kalapadam duradrushtakaramani, prajalu ichina teerpuku viruddhamgaa aayana nirnayam undani jd maji adhyakshudu kuudaa ayina sharad yadav rendrojula kritame tana abhipraayaanni kundabaddhalu kottaru. 2019 saarvatrika ennikallo modeeni edurkogaligina samardhudaina nayakudu evaruu lerani neetish matladatam kuudaa sharad yaadavku mingudupadatam ledantunnaru.